**Tisztelt Ebtartók, Ebtulajdonosok!**

Tájékoztatjuk az ebtartókat, hogy Monok község közigazgatási területén ebösszeírásra kerül sor 2023. január 15. és 2023. február 15. között.

Az állatok védelméről és kíméletéről szóló 1998. évi XXVIII. törvény alapján az eb tulajdonosa/tartója az ebösszeíráskor köteles a törvényben meghatározott adatokat az önkormányzat rendelkezésére bocsátani.

Kérem a tisztelt ebtartókat, hogy az adatszolgáltatási kötelezettségüknek tegyenek eleget, és nyilatkozni szíveskedjenek Monok község közigazgatási területén tartott ebek adatairól.

Az adatszolgáltatás teljesíthető **papír alapon** és **elektronikus** formában (a melléklet adatlapon és ügyfélkapun keresztül) is.

**Papír alapon**: A bejelentésre szolgáló adatlap letölthető a [www.monok.hu](http://www.monok.hu) weboldalról.

A papír alapú adatlap kiküldésre kerül minden háztartás részére és megtalálható az Önkormányzat titkárságán. Papír alapon az olvashatóan kitöltött, és az állattartó aláírásával ellátott adatlap a Rátka Közös Önkormányzati Hivatal Monoki Kirendeltségén ügyfélfogadási időben benyújtható. (H: 8.00–12.00, 13.00.16.00, Sz: 8.00-12.00, 13–16.00, P: 8-12.00. Minden egyes kutyáról (ebenként egy példányban) külön adatlapot kell kitölteni. (Az adatlap szükség szerint szabadon sokszorosítható.)

Az adatszolgáltatás postai úton is teljesíthető, a kitöltött adatlapot Rátka Közös Önkormányzati Hivatal Monoki Kirendeltség címére (3905 Monok Kossuth Lajos utca 2.) elküldve.

Ügyfélkapun keresztül: <https://ohp-20.asp.lgov.hu/nyitolap>  Monok Község Önkormányzatát kiválasztva, a keresőbe az Ebösszeíró adatlap kifejezést beírva). Az űrlap online kitölthető, lementhető és nyomtatható, elektronikus úton történő beküldése azonban csak ügyfélkapus bejelentkezéssel lehetséges!

**Az adatszolgáltatás a törvény alapján kötelező, melynek benyújtási határideje: 2023. február 15!**

Ezúton is felhívom az ebtartók, ebtulajdonosok figyelmét, hogy 2020. január 1. napjától minden négyhónaposnál idősebb eb csak transzponderrel (microchip-pel) megjelölve tartható. Kérem, hogy a még meg nem jelölt ebeket szíveskedjenek állatorvosnál megjelöltetni.

Köszönöm, hogy az adatlap visszaküldésével segítik munkánkat!

 **Bodnár Katalin sk.**

 **jegyző**